LGBT

Ang LGBT ay inisyal na nagsasamang tumutukoy sa mga taong "lesbiyan, gay, biseksuwal, at mga transgender". Ginagamit na ito simula pa noong dekada '90, na hango sa inisyal na "LGB", at upang palitan ang pariralang "gay community", na ginamit noong dekada 80's, na kung saan  marami sa napapaloob sa komunidad ang nadama na hindi ito ang tumpak na kumakatawan sa kanila o sa sinuman na tinutukoy nito.
Ang initialismong ito ang naging pangunahing marka na ginagamit ng  karamihan ng na nababase sa seksuwalidad at kasarian ang pagkakakilanlan sa mga himpilan ng komunidad at medya sa Estados Unidos at sa ilang pang bansang gumagamit ng wikang Ingles.
Ang katagang LGBT ay inilaan upang bigyang-diin ang pagkakaiba-iba ng pagkakakilanlan base sa seksuwalidad at pangkasariang kultura na kung minsan ay ginagamit upang tingnan ang kahit sino na hindi heterosekswal sa halip na eksklusibo sa mga tao na homoseksuwal, biseksuwal at transgender. Upang makilala ito , isang popular na titik ang idinagdagdag, ang titik Q para sa mga kilala bilang queer at questioning o tinatanong kanilang sekswalidad na pagkakakilanlan (halimbawa, "LGBTQ" o "GLBTQ", na naitala mula noong 1996).
Hindi lahat ay sang-ayon sa inisyalismong ito.  Sa isang banda, ang ilang mga intersex na nagnanais na sumama sa grupo ng LGBT ay iminumungkahi ang pagdadagdag ng isa pang titik I sa inisyal "LGBTI" (naitala mula noong 1999 ). Ang "LGBTI" ay ginagamit sa "The Activist's Guide" ng Yogyakarta Principles in Action. "LGBTIH" naman ang nakitang gamit sa India para sa hijra o ang ikatlong kasarian at kaugnay nitong kultura. Pinapanukala na rin ang paggamit ng "GSD" o gender and sexual diversity.

Kasaysayan

Bago magkaroon ng himagsikang seksuwal noong dekada '60, walang karaniwang magandang salita sa talasalitaan para sa mga taong hindi hetereseksuwal; ang pinakamalapit na salita noon ay "ikatlong kasarian", na nagsimula nang gamitin noon pang 1860 ngunit hindi nagkamit ng malawak na paggamit sa Estados Unidos.
Homoseksuwal ang unang katagang ginamit, ngunit sinasabing may negatibo itong konotasyon kaya't pinalitan ng homophile noong dekada 1950s at 1960s, at sa kinalaunan ay ginamit ang salitang “gay” noong dekada 70. Nang ang mga lesbyan ay lumabas para magkaroon ng isa pang pagkakakilanlan ang pariralang gay at lesbian ang naging mas karaniwang ginamit. Ang Daughters of Bilitis ay nahati ng direksiyon noong 1970 sa pag-focus sa isyung peminismo o karapatang pang bakla. Ang pagkakapantay-pantay ay isang pangunahing layunin para sa mga peminismong-lesbyan, pagkakaiba ng mga tungkulin ng lalaki at babae o Butch at femme ay tiningnan bilang patriyarkal. Ang mga peminismong-lesbyan ay tinutulan ang gender role play na lumalaganap sa mga bar, pati na rin ang pagtinging tsowinisma  ng mga bakla. Maraming peminismong-lesbyan ang tumanggi sa pakikipag-trabaho sa mga bakla, o sa kanilang mga dahilan. Ang mga lesbyan ang may pagtinging essenyalista na naniniwalang sila ay ipinanganak na homoseksuwal at ang salitang lesbyan ay kataga upang tukuyin lamang ang sekswal atraksiyon, madalas na itinuturing silang separatista, sinasabing ang mga opinyon ng peminismong-lesbyan ang pumipinsala sa mga panukala ng mga karapatang pang-bakla. Ito ay sinundan ng pag-usbong ng mga biseksuwal, transgender na naghahanap din naman ng pagkakakilanlan sa komunidad. Matapos ang unang euporia ng mga kaguluhan sa Stonewall, simula sa huli 1970s at unang bahagi ng 1980s, nagkaroon ng isang pagbabago sa pagtingin, ilang gays at lesbians ay naging mas mababa ang pagtanggap sa biseksuwal o transgender na tao. Iniisip nila na ang transgender ay tinatakasan lamang ang stereotypes at ang mga biseksuwal ay simpleng bakla o tomboy na babae na takot lumabas at ihayag ang kanilang mga tutuong pagkakakilanlan. Ang bawat komunidad ay sama-samang lumalaban upang bumuo ng kani-kaniyang sariling pagkakakilanlan kasama na kung, at kung paano, i-aangkop sa iba ang mga kasarian at sekswalidad base sa mga komunidad lalo na sa mga panahong isinasantabi ang iba pang maliliit na grupo, magpahanggang ngayon patuloy pa rin ang pakikibakang ito.
Ang inisyalismong LGBT ay nakitang ginagamit paminsan-minsan sa Estados Unidos mula noong taong 1988. Noong dekada 90 naging pangkaraniwan na itong kataga ng mga bakla, lesbyan, biseksuwal at transgender na may pantay na respeto sa kilusan. Bagaman ang komunidad ng LGBT ay nakitaan ng maraming kontrobersiya tungkol sa unibersal na pagtanggap ng iba't ibang grupo na miyembro nito (bisexual at transgender na indibidwal na kung minsan ay tinitingnan bilang marginalisado sa mga mas malaking komunidad ng LGBT), ang mga kataga ng LGBT ay isang positibong simbolo ng pagsasama. Sa kabila ng hindi nito pagsakop lahat ng mga indibidwal lalo na sa mas maliit na mga komunidad (tingnan ang mga uri sa ibaba), isinasama na rin dito ang mga hindi na tinukoy sa akronim. Sa pangkalahatan, ang paggamit ng katagang LGBT sa paglipas ng panahon, higit sa lahat ay nakatulong mga marginalisadong indibidwal sa pangkalahatang komunidad.
Tinawag ng transgender na aktres na si Candis Cayne noong 2009 ang komunidad ng LGBT na "ang huling dakilang minory"a, na sinabi nitong "Maaari pa rin kaming lantarang guluhin", at "matawag sa telebisyon".

Mga Uri

Maraming uri na umiiral kasama na ang pagiba-iba ng ayos ng mga titik ng LGBT o GLBT ngunit ito ay ang pinaka-karaniwang kataga at karamihan sa mga madalas na makikita sa kasalukuyang paggamit. Kahit na magkatulad sa kahulugan ang "LGBT", ito ay maaaring magkaroon ng mas peministang kahulugan kaysa "GLBT" bilang nauuna ang lugar ng "L" (para sa "lesbyan"). Kapag hindi napapabilang ang mga transgender minsan ito ay pinapaikli sa LGB. Sa LGBT o GLBT maaari ring isama ang mga karagdagang "Q" s para sa "queer" or "questioning"  (kung minsan ay may kasamang tandang pananong) (halimbawa, "LGBTQ", "LGBTQQ", o "GLBTQ ?"). Sa iba pang mga pag-uuri ay maaaring magdagdag ng "U" para sa "unsure"; "C" para sa "curious"; "I" para "intersex"; "T"para sa "transsexual" o "transvestite"; "T", "TS", o "2" para sa "Two-spirit person"; "A" o "SA" para sa "straight allies"; "A" para sa "asexual". Ang ilan ay maaari ring magdagdag ng "P" para "pansexuality" o "polyamorous", at "O" para sa "others". Ang ayos ng mga titik ay hindi alinsunod sa isang pamantayan, sa karagdagan sa mga pagkakaiba-iba sa pagitan ng mga posisyon ng unang titik na "L" o "G", ang mga nabanggit at mga hindi pangkaramiwang titik, kung gagamitin ay maaaring lumabas sa halos anumang order. Ang ibang tuntunin ay hindi karaniwang kumakatawan sa pampolitika na pagkakaiba sa loob ng komunidad, ngunit nagmula lamang sa kagustuhan ng mga indibidwal at mga grupo. Ang mga tuntuning panseksuwal, omniseksuwal, "fluid" at "queer-identified" ay kinilala at itinuturing na kabilang sa mga katagang biseksuwal. Gayon din, ang mga tuntuning "transsexual" at "intersex" ay itinuturing ng ilang na kabilang  sa katagang "transgender" bagaman maraming transeksual at intersex tao dito (para sa iba't ibang dahilan).
"SGL" (i.e. "same gender loving") kung minsan ay napaboran ng mga kabilang sa Aprikano-Amerikano bilang isang paraan ng pagtangi ng kanilang sarili mula sa kung ano sila  bilang white-dominated LGBT na  komunidad. "MSM" (i.e. "men who have sex with men" ) ay ginagamit clinically upang ilarawan ang mga taong nagkaroon ng sekswal na karanasan sa ibang tao na walang pagsangguni sa kanilang oryentasyong sekswal.
Ang isang parirala ipinakilala noong 2000s, "minority sexual and gender identities" ("MSGI"), na ginagamit upang isama ang lahat ng mga titik at acronyms upang makahanap ng paraan sa karaniwang paggamit. Ang magazine Anything That Moves ay lumikha ng akronim na FABGLITTER (mula sa salitang Fetish katulad ng BDSM lifestyle community, Allies or poly-Amorous , Bisexual, Gay, Lesbian, Intersexed, Transgender, Transsexual Engendering Revolution or inter-Racial attraction) , bagaman ang kataga na ito ay hindi lumaganap.
Isa pang akronim ang umusbong, ito ay QUILTBAG, halaw sa salitang Queer/Questioning, Undecided, Intersex, Lesbian, Trans, Bisexual, Asexual, Gay. Muli, ito ay hindi pangkaraniwang termino. Isa pang katulad nito, ang 'LGBTetc' o 'LGBTQetc' ay ginagamit na din sa ibang mga lugar upang isama ang lahat.